4 सरपंचों के खिलाफ चालान पेश, 3 के विरुद्ध जांच जारी
नीमकाथाना| पंचायतचुनावों में शैक्षणिक योग्यता, संतान उम्र के गलत तथ्य पेश कर चुनाव जीतने वाले सरपंचों के खिलाफ पुलिस ने आरोप प्रमाणित मानते हुए चारों के खिलाफ कोर्ट में चालान पेश किए हैं। फर्जी टीसी मामले मेंे एक स्कूल संचालन को भी गिरफ्तार कर कोर्ट में पेश किया।
नीमकाथाना पाटन पंस की सात पंचायतों के सरपंचों के खिलाफ अलग-अलग पुलिस थानों में मामले दर्ज किए गए थे। जांच के बाद पुलिस ने आरोपी सरपंचों के विरुद्ध कोर्ट में चालान पेश कर दिए हैं। पाटन एसएचओ हेमराज सिंह ने बताया कि डूंगा की नांगल सरपंच धोली देवी, घासीपुरा सरपंच प्रभुदयाल के खिलाफ फर्जी टीसी पेश करने के मामले में आरोप प्रमाणित मानते हुए कोर्ट में चालान पेश किया गया। इस मामले में मावंडा के स्कूल संचालक मनमोहन सैनी को भी गिरफ्तार किया गया। उसे बाद में कोर्ट ने जमानत पर छोड़ दिया। पाटन पुलिस ने दलपतपुरा सरपंच कौशल्या देवी के विरुद्ध मार्कशीट में काटछांट कर जन्म तिथि में गड़बड़ी करने के आरोप प्रमाणित मानते हुए चालान पेश किया। इससे पहले नवंबर में शहर पुलिस ने कुरबड़ा सरपंच मधुबाला के खिलाफ आरोप प्रमाणित मानते हुए कोर्ट में चालान पेश किया। सरपंचों ने हाईकोर्ट से इस मामले में अग्रिम जमानत ले रखी है। नीमकाथाना सदर पुलिस में तीन सरपंचों के खिलाफ जांच लंबित हैं। एसएचओ जयसिंह तंवर (डीएसपी) ने बताया कि दरीबा, गांवड़ी मावंडा कला सरपंचों के विरुद्ध अलग-अलग शिकायतों पर पुलिस जांच कर रही है।
hin_Deva hin_Deva hin_Deva